Aan die Haak: March 2013
'Deur die bloed van Sy Seun is ons verlos en is ons oortrededinge vergewe
kragtens die ryk genade van God'
Patroon vir kruis gratis hier te kry
Posted by Elsa at 06:41 No comments:
Posted by Elsa at 01:19 2 comments:
Ons was hierdie naweek geseën met heerlike koel weer. Sommer so uit die bloute, en na 'n lang tyd van redelike erge hitte en humiditeit. Dit was heerlik om met wol besig te wees, en dis hoe ek die grootste deel van my naweek verwyl het.
Die onderbaadjie uit die vorige blog het mooi hout knopies gekry
Nog 'n sagte jassie klaar, hierdie keer spierwit
Ek het sowaar selfs gebrei! Die nuwe wol wat mens kry vir serpe is onweerstaanbaar, en mens brei 'n hele serp in 'n aand!
More pak ek my tasse vol babagoedjies en woensdag oggend vat ek die lang pad Kokstad toe om vir my dogter en haar man te gaan kuier. Hoop almal het 'n heerlike week, tot volgende keer, groetnis!
Posted by Elsa at 04:24 1 comment:
Ek het altyd gedink komberse is die lekkerste goed om te hekel. En toe ontdek ek klein baba baadjies en truitjies! Ai vreugde! Sulke sagte wollerige skeppings, en dit gaan so vinnig!
Nog steeds uit die oulike Weekend Crochet for Babies, waarvan ek in 'n vorige blog geskryf het, is hierdie oulike onderbaadjie.
Ek het Elle se Pure Gold Baby gebruik, en die kleure kom nogal oulik uit. Dis bietjie meer seun as dogtertjie, maar ek sal maar my ouma instinkte volg. As ek verkeerd is, sal die dogtertjie maar moet leer dat meisies ook oulik lyk in 'camo kleure'.
Daar's hy - al wat nou kort is knopies. Dis nou regtig minder as 'n naweek se werk.
Posted by Elsa at 22:48 No comments: